stanford-oval/wikipedia huggingface dataset:
ซาแมนธา!
นักแสดง

Emanuelle Araújo รับบทเป็น Samantha Alencar แม่ของ Cindy Alencar และ Brandon Alencar
Douglas Silva รับบทเป็น Douglas "Dodói" Alencar สามีของ Samantha Alencar พ่อของ Cindy Alencar และ Brandon Alencar
Sabrina Nonato รับบทเป็น Cindy Alencar ลูกสาวของ Samantha Alencar และ Douglas Silva น้องสาวของ Brandon Alencar
Cauã Gonçalves รับบทเป็น Brandon Alencar บุตรแห่ง Samantha Alencar และ Douglas Silva บราเดอร์ Cindy Alencar
Daniel Furlan รับบทเป็น Marcinho
แหล่งข้อมูลอื่น

ซาแมนธา! ใน เน็ตฟลิกซ์
ซาแมนธา! ที่อินเทอร์เน็ตมูวีเดตาเบส
ซูเฟล

ซูเฟลช็อกโกแลต
ซูเฟล (อ่าน ฟฺล ควบกล้ำ; ฝรั่งเศส: soufflé) เป็นเค้กชนิดหนึ่งทำมาจากนม ผงโกโก้ แป้งประกอบอาหาร เนย และไข่ มีเนื้อเบา ฟูนุ่ม ใช้เสิร์ฟเป็นของหวานหรืออาหารว่าง ซูเฟลมีหลายแบบเช่น ซูเฟลซอสปู ซูเฟลช็อกโกแลต
ฌอร์ฌ กูตง

| ฌอร์ฌ กูตง Georges Couthon |
| --- | --- |


กรรมาธิการความปลอดภัยส่วนรวม
ดำรงตำแหน่ง 10 กรกฎาคม ค.ศ.1793 – 28 กรกฎาคม ค.ศ.1794
ประธานที่ประชุมใหญ่แห่งชาติ
ดำรงตำแหน่ง 21 ธันวาคม ค.ศ.1793 – 5 มกราคม ค.ศ.1794
ก่อนหน้า: Jean-Henri Voulland
ถัดไป: ฌัก-หลุยส์ ดาวีด
สมาชิกที่ประชุมใหญ่แห่งชาติ
ดำรงตำแหน่ง 20 กันยายน ค.ศ.1792 – 10 กรกฎาคม ค.ศ.1794
ถัดไป: Gilbert-Amable Jourde
เขตเลือกตั้ง: จังหวัดปุย-เดอ-โดม
 
ข้อมูลส่วนบุคคล
เกิด: 22 ธันวาคม ค.ศ. 1755(1755-12-22) Orcet, ราชอาณาจักรฝรั่งเศส
เสียชีวิต: 28 กรกฎาคม ค.ศ. 1794(1794-07-28) (38 ปี) ปลัสเดอลากงกอร์ด, ปารีส, ฝรั่งเศส
เชื้อชาติ: ฝรั่งเศส
พรรคการเมือง: ลามงตาญ
ลายมือชื่อ: 

ฌอร์ฌ โอกุสต์ กูตง (ฝรั่งเศส: Georges Auguste Couthon) เป็นนักการเมืองและนักกฎหมายชาวฝรั่งเศส เขาเป็นหนึ่งในสมาชิกสภากงว็องซียงแห่งชาติในช่วงการปฏิวัติฝรั่งเศส นอกจากนี้เขายังได้รับเลือกเป็นหนึ่งในคณะกรรมาธิการความปลอดภัยส่วนรวมและกลายเป็นบุคคลใกล้ชิดของมักซีมีเลียง รอแบ็สปีแยร์ และหลุยส์ อ็องตวน เดอ แซ็ง-ฌุสต์ สองผู้ทรงอำนาจแห่งฝรั่งเศส กูตงเป็นผู้ผลักดันกฎหมายเดือนแพรรียาล (Loi de Prairial) ซึ่งให้อำนาจคณะกรรมาธิการความปลอดภัยส่วนรวมมีอำนาจเชิงตุลาการเพิ่มเข้ามา อันนำไปสู่การกวาดล้าง จับกุม และประหารชีวิตฝ่ายตรงข้ามอย่างมากมายซึ่งเรียกว่าสมัยแห่งความน่าสะพรึงกลัว
หลังรอแบ็สปีแยร์ถูกโค่นล้มโดยการลุกฮือของประชาชน เขาและบรรดาสมาชิกคณะกรรมาธิการความปลอดภัยคนอื่น ๆ ก็ต่างถูกพาตัวไปประหารชีวิตด้วยกิโยตีนในวันที่ 28 กรกฎาคม ค.ศ. 1794 เป็นการปิดฉากสมัยแห่งความน่าสะพรึงกลัว แต่ความวุ่นวายและการปฏิวัติฝรั่งเศสยังดำเนินต่อไป
ซียง

| ซียง |
| --- | --- |

   ตราอาร์ม
ประเทศ:  สวิตเซอร์แลนด์
รัฐ: วาเล
เขต: ซียง
พื้นที่
 • ทั้งหมด: 25.6 ตร.กม. (9.9 ตร.ไมล์)
ความสูง: 500 เมตร (1,600 ฟุต)
ประชากร (ธ.ค. 2015)
 • ทั้งหมด: 33,879 คน
 • ความหนาแน่น: 1,300 คน/ตร.กม. (3,400 คน/ตร.ไมล์)
รหัสไปรษณีย์: 1950
เลข SFOS: 6266
เว็บไซต์: www.sion.ch
ซียง (ฝรั่งเศส: Sion) เป็นเมืองหลวงของรัฐวาเล ประเทศสวิตเซอร์แลนด์ ตั้งอยู่ในภูมิภาครอม็องดีซึ่งใช้ภาษาฝรั่งเศสเป็นหลัก เมืองซียงตั้งอยู่กลางหุบเขาขนาดใหญ่ในเทือกเขาแอลป์ ซียงเป็นแหล่งผลิตไวน์มากเป็นอันดับสามในสวิตเซอร์แลนด์ ประชากรส่วนใหญ่นับถือนิกายโรมันคาทอลิก
ภูมิอากาศ

| ข้อมูลภูมิอากาศของซียง (1981-2010)> เดือน | ข้อมูลภูมิอากาศของซียง (1981-2010)> ม.ค. | ข้อมูลภูมิอากาศของซียง (1981-2010)> ก.พ. | ข้อมูลภูมิอากาศของซียง (1981-2010)> มี.ค. | ข้อมูลภูมิอากาศของซียง (1981-2010)> เม.ย. | ข้อมูลภูมิอากาศของซียง (1981-2010)> พ.ค. | ข้อมูลภูมิอากาศของซียง (1981-2010)> มิ.ย. | ข้อมูลภูมิอากาศของซียง (1981-2010)> ก.ค. | ข้อมูลภูมิอากาศของซียง (1981-2010)> ส.ค. | ข้อมูลภูมิอากาศของซียง (1981-2010)> ก.ย. | ข้อมูลภูมิอากาศของซียง (1981-2010)> ต.ค. | ข้อมูลภูมิอากาศของซียง (1981-2010)> พ.ย. | ข้อมูลภูมิอากาศของซียง (1981-2010)> ธ.ค. | ข้อมูลภูมิอากาศของซียง (1981-2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 4.4 (39.9) | 6.9 (44.4) | 12.5 (54.5) | 16.6 (61.9) | 21.0 (69.8) | 24.5 (76.1) | 27.0 (80.6) | 26.1 (79) | 21.7 (71.1) | 16.7 (62.1) | 9.5 (49.1) | 4.7 (40.5) | 16.0 (60.8) |
| อุณหภูมิเฉลี่ยแต่ละวัน °C (°F) | -0.1 (31.8) | 1.8 (35.2) | 6.5 (43.7) | 10.4 (50.7) | 14.9 (58.8) | 18.1 (64.6) | 20.1 (68.2) | 19.2 (66.6) | 15.2 (59.4) | 10.3 (50.5) | 4.3 (39.7) | 0.6 (33.1) | 10.1 (50.2) |
| อุณหภูมิต่ำสุดเฉลี่ย  °C (°F) | -3.8 (25.2) | -2.3 (27.9) | 1.4 (34.5) | 4.5 (40.1) | 8.7 (47.7) | 11.8 (53.2) | 13.8 (56.8) | 13.3 (55.9) | 9.9 (49.8) | 5.6 (42.1) | 0.4 (32.7) | -2.6 (27.3) | 5.1 (41.2) |
| หยาดน้ำฟ้า มม (นิ้ว) | 51 (2.01) | 47 (1.85) | 42 (1.65) | 35 (1.38) | 49 (1.93) | 54 (2.13) | 58 (2.28) | 57 (2.24) | 44 (1.73) | 52 (2.05) | 52 (2.05) | 64 (2.52) | 603 (23.74) |
| ปริมาณหิมะ ซม (นิ้ว) | 14.1 (5.55) | 10.7 (4.21) | 2.3 (0.91) | 0.2 (0.08) | 0.0 (0) | 0.0 (0) | 0.0 (0) | 0.0 (0) | 0.0 (0) | 0.1 (0.04) | 5.8 (2.28) | 11.3 (4.45) | 44.5 (17.52) |
| ความชื้นร้อยละ | 78 | 72 | 64 | 61 | 63 | 63 | 64 | 68 | 73 | 77 | 79 | 81 | 70 |
| วันที่มีหยาดน้ำฟ้าโดยเฉลี่ย (≥ 1.0 mm) | 6.8 | 5.5 | 6.5 | 5.2 | 7.4 | 7.7 | 7.7 | 7.9 | 6.2 | 6.8 | 7.0 | 7.4 | 82.1 |
| วันที่มีหิมะตกโดยเฉลี่ย (≥ 1.0 cm) | 3.0 | 1.6 | 0.5 | 0.1 | 0.0 | 0.0 | 0.0 | 0.0 | 0.0 | 0.0 | 0.7 | 2.4 | 8.3 |
| จำนวนชั่วโมงที่มีแดด | 92 | 124 | 176 | 197 | 218 | 245 | 269 | 244 | 204 | 158 | 98 | 68 | 2,093 |
แหล่งที่มา: MeteoSwiss
ซ็อง-กูว์ล็อต

ภาพ ซ็อง-กูว์ล็อต โดยหลุยส์-เลออปอล บัวยี
ซ็อง-กูว์ล็อต (ฝรั่งเศส: sans-culottes) มีความหมายว่า "พวกไร้โจงกระเบน" มีนัยหมายถึงสามัญชนที่เป็นชนชั้นล่างในช่วงปลายคริสต์ศตวรรษที่ 18 ของฝรั่งเศส ชนชั้นนี้ไม่มีเงินพอจะหาซื้อกูว์ล็อตมาใส่ อันเป็นกางเกงคล้ายโจงกระเบนของไทยที่สวมคู่กับถุงเท้ายาวหุ้มน่อง ชนชั้นนี้เกิดจากการรวมกลุ่มของผู้ได้รับผลกระทบจากวิกฤตเศรษฐกิจและการคลังในช่วงนั้นมากที่สุด โดยมากเป็นพวกช่างฝีมือและเจ้าของกิจการขนาดเล็กในตัวเมือง
หลักการพื้นฐานของซ็อง-กูว์ล็อตมีสามข้อ ได้แก่ ความเสมอภาคทางสังคม ความเสมอภาคทางเศรษฐกิจ และประชาธิปไตยทางตรง พวกเขาเรียกร้องให้ล้มเลิกอำนาจและอภิสิทธิ์ทั้งหมดของราชวงศ์ ขุนนาง และพระสงฆ์ นอกจากนี้ยังเรียกร้องให้มีการกำหนดอัตราค่าแรงแบบคงที่และการตรึงราคาสินค้า พวกเขามักเดินขบวนหรือชุมนุมกดดันให้บรรดาผู้แทนในสภาซึ่งส่วนมากเป็นชนชั้นกระฎุมพี (bourgeoisie) นำคำเรียกร้องของพวกเขาไปอภิปรายในสภา พวกเขาเป็นแรงกดดันสำคัญที่ให้พระเจ้าหลุยส์ที่ 16 ยอมลงพระนามในประกาศสิทธิมนุษยชนและพลเมืองในปี 1789
นอกจากข้อเรียกร้องทางการเมืองและเศรษฐกิจ พวกซ็อง-กูว์ล็อตยังทำหน้าที่เป็นผู้ระแวดระวังภัยจากฝ่ายต่อต้านการปฏิวัติ ในปี 1792 ซ็อง-กูว์ล็อตกลายเป็นผู้มีบทบาทสำคัญในการต่อต้านพวกกระฎุมพีสายประนีประนอม พวกเขาต้องการให้การปฏิวัติเดินหน้าต่อไป ในขณะที่ฝ่ายฌีรงแด็งต้องการประนีประนอมกับกลุ่มระบอบเก่า ท้ายที่สุดพวกซ็อง-กูว์ล็อตร่วมกับสมาชิกสภากลุ่มฌากอแบ็งก็สามารถผลักดันการจัดตั้งสาธารณรัฐได้สำเร็จในวันที่ 22 กันยายน 1792
ภายหลังจัดตั้งสาธารณรัฐ พวกซ็อง-กูว์ล็อตมักยกฝูงชนติดอาวุธไปล้อมที่ประชุมสภาเพื่อเรียกร้องในเรื่องต่าง ๆ พวกเขาร่วมมือกับสมาชิกสภาฝ่ายลามงตาญซึ่งมีความเห็นอกเห็นใจชนชั้นแรงงาน ในการโน้มน้าวเสียงส่วนใหญ่ในสภาลงมติประหารพระเจ้าหลุยส์ที่ 16 โดยไม่ต้องผ่านการพิจารณาคดีได้สำเร็จ พระเจ้าหลุยส์ถูกประหารเมื่อ 21 มกราคม 1793 แต่ความต้องการของซ็อง-กูว์ล็อตไม่ได้จบลงบนความตายของพระเจ้าหลุยส์ พวกเขามีข้อเรียกร้องมากมายที่ฝ่ายลามงตาญต้องรับไปผลักดันต่อไป และนั่นทำให้รอยร้าวทางความคิดระหว่างขั้วลามงตาญกับฌีรงแด็งขยายตัวเพิ่มขึ้น จนนำไปสู่ความตึงเครียดในสภา
ซ็อง-กูว์ล็อตชาวปารีส เข้าล้อมพระราชวังตุยเลอรีระหว่างวันที่ 31 พฤษภาคม ถึง 2 มิถุนายน 1793 เพื่อกดดันให้จับกุมสมาชิกสภาฝ่ายฌีรงแด็ง
28 พฤษภาคม 1793 คอมมูนปารีสก็อนุมัติให้จัดตั้ง "กองทัพปฏิวัติ" (armée révolutionnaire) ประกอบด้วยซ็อง-กูว์ล็อตหลายหมื่นคนในปารีส เพื่อปกป้องระบบกฎหมายการปฏิวัติ พวกเขามีส่วนสำคัญในการล้มล้างอำนาจของกลุ่มฌีรงแด็งซึ่งครองตำแหน่งสำคัญในสภา และทำให้ฝ่ายลามงตาญได้เรืองอำนาจ
ซุอิตแบร์กามัสก์

โน้ตดนตรีท่อน "Clair de lune," จากมูฟเมนต์ที่สามของ Suite bergamasque
ซุอิตแบร์กามัสก์ (ฝรั่งเศส: Suite bergamasque) เป็นเพลงชุดสำหรับบรรเลงด้วยเปียโนที่แต่งโดยโกลด เดอบูว์ซี ตั้งแต่ปี ค.ศ. 1890 เมื่อมีอายุ 28 ปี แต่ได้นำออกเผยแพร่เมื่อปี ค.ศ. 1905 ขณะนั้นเดอบูว์ซีอายุ 43 ปี  เป็นเปียโนสวีตชิ้นที่มีชื่อเสียงที่สุดชิ้นหนึ่งของเดอบูว์ซี
เพลงชุดนี้แบ่งออกเป็น 4 ท่อน ท่อนที่ได้รับความนิยม ได้แก่ท่อนที่ 3 "Clair de lune" มีความหมายว่า "แสงจันทร์" เดิมมีชื่อว่า "Promenade Sentimentale" และท่อนที่ 4 "Passepied" เดิมมีชื่อว่า "Pavane"  ชื่อทั้งหมดนี้นำมาจากบทกวีของปอล แวร์แลน กวีลัทธิสัญลักษณ์นิยมคนสำคัญของฝรั่งเศส   ทั้งสี่ท่อนประกอบด้วย
I. "Prélude"
II. "Menuet"
III. "Clair de lune"
IV. "Passepied"
แหล่งข้อมูลอื่น

ซุอิตแบร์กามัสก์ ที่อินเทอร์เน็ตมูวีเดตาเบส
โน้ตเพลงเสรีของ Suite bergamasque ที่โครงการห้องสมุดดนตรีนานาชาติ (IMSLP)
ซอร์เบ

frozen dessert
| --- | --- |
ซอร์เบแรสเบอร์รี
ประเภท: ของหวานแช่แข็ง
ส่วนผสมหลัก: น้ำ, น้ำตาล, น้ำหวาน (น้ำผลไม้หรือปูว์เร, ไวน์ หรือลิเคียวร์ และที่พบน้อยมากคือน้ำผึ้ง)
 ตำราอาหาร: ซอร์เบ   สื่อ: ซอร์เบ
ซอร์เบ (อังกฤษ: sorbet) เป็นของหวานแช่แข็งซึ่งทำมาจากน้ำหวานแต่งกลิ่นและรสชาติ (หรือใช้น้ำผลไม้หรือปูว์เรผลไม้, ไวน์, ลิเคียวร์หรือเหล้าหวาน)
ต้นกำเนิด

คำว่า sherbet เข้าสู่ภาษาอิตาลีในรูป sorbetto ซึ่งต่อมากลายเป็นคำว่า sorbet ในภาษาฝรั่งเศส คำว่า sherbet นั้นได้รับการกล่าวถึงครั้งแรกในอิตาลี โดยใช้เรียกของบางอย่างที่ชาวเติร์กดื่ม ในคริสต์ศตวรรษที่ 17 อังกฤษได้เริ่มนำเข้า "ผงเชอร์เบต" จากจักรวรรดิออตโตมัน ซึ่งทำมาจากผลไม้และดอกไม้ตากแห้งปรุงรสผสมกับน้ำตาล ใน ค.ศ. 1662 ร้านกาแฟแห่งหนึ่งในลอนดอนได้โฆษณา "เชอร์เบตที่ผลิตในตุรกี แต่งกลิ่นเลมอน, กุหลาบ และไวโอเลต" ใน ค.ศ. 1670 กาเฟพรอก็อป (Café Procope) ได้เปิดกิจการในปารีสและเริ่มขายซอร์เบ (ในสมัยใหม่ ผงเชอร์เบตยังคงเป็นที่นิยมในสหราชอาณาจักร) เมื่อชาวยุโรปรู้วิธีการทำเชอร์เบตแช่แข็ง พวกเขาก็เริ่มทำ ซอร์เบตโต โดยการเติมน้ำผลไม้และแต่งกลิ่นรสโดยการใช้ไซรัป โดยทั่วไปแล้ว ในสหรัฐ เชอร์เบตจะหมายถึงนมแช่แข็ง แต่สูตรสมัยใหม่ที่อยู่ในตู้กดจะผสมวัตถุดิบจำพวกเจลาติน, ไข่ขาวตีขึ้นฟู, ครีม หรือนม
เอแกรซเป็นซอร์เบประเภทหนึ่งที่มีในแอฟริกาเหนือและแอฟริกาตะวันตกเฉียงเหนือ ซึ่งทำจากอัลมอนด์, เวอร์จูซ และน้ำตาล ซึ่งจะมีรสชาติเปรี้ยวกว่าอันเนื่องมาจากเวอร์จูซ
กีวเร (ฝรั่งเศส: givré; "ใต้จุดเยือกแข็ง") เป็นซอร์เบที่เสิร์ฟมาในเปลือกมะพร้าวหรือเปลือกผลไม้ (อาทิ เปลือกเลมอน) แช่แข็ง
การจัดเตรียม

ซอร์เบนั้นสามารถทำได้แม้จะไม่มีวัตถุดิบสำหรับไอศกรีม เช่นเดียวกับกรานีตาและของหวานประเภทเย็นอื่น ๆ เครื่องดื่มแอลกอฮอล์, น้ำผึ้ง หรือน้ำเชื่อมข้าวโพด ใช้เอามาแช่แข็งและทำให้นุ่มแบบซอร์เบ
รูปแบบ

ซอร์เบไวน์ร้อนอาจจะทำมาจากไวน์แดง, ส้ม, เลมอน, เครื่องเทศ, ไวน์ทับทิมดอง และไข่ขาว ส่วนซอร์เบมัสกัตนั้นทำมาจากไวน์ของหวาน, น้ำเลมอน และไข่ขาว
ดูเพิ่ม

เจลาโต
ไอศกรีมแท่ง
คากิโงริ
คุลฟี
พัดบิงซู
ซอร์เบสตรอว์เบอร์รี
ฌอร์ฌ เลอกล็องเช

| ฌอร์ฌ เลอกล็องเช |
| --- | --- |

เกิด: ค.ศ. 1839 ปาร์แม็ง, ฝรั่งเศส
เสียชีวิต: 14 กันยายน ค.ศ. 1882 ปารีส, ฝรั่งเศส
สัญชาติ: ฝรั่งเศส
มีชื่อเสียงจาก: ประดิษฐ์เซลล์เลอกล็องเช
อาชีพทางวิทยาศาสตร์
สาขา: วิศวกรรมไฟฟ้า
 
ฌอร์ฌ เลอกล็องเช (ฝรั่งเศส: Georges Leclanché; ค.ศ. 1839 – 14 กันยายน ค.ศ. 1882) เป็นวิศวกรไฟฟ้าชาวฝรั่งเศส เกิดที่เมืองปาร์แม็ง เป็นบุตรชายของเลออปอล เลอกล็องเช (Léopold Leclanché) และยูเชนีแห่งวีลเนิฟว์ (Eugenie of Villeneuve) เขาได้รับการศึกษาที่ประเทศอังกฤษ และเรียนจบจากวิทยาลัยกลางศิลปะและผลิตกรรม (École Centrale des Arts et Manufactures) ในปี ค.ศ. 1860 หกปีต่อมา เลอกล็องเชได้ประดิษฐ์แบตเตอรี่ที่เรียกว่า "เซลล์เลอกล็องเช" ซึ่งประกอบไปด้วยขั้วแคโทดที่เป็นคาร์บอน ขั้วแอโนดที่เป็นสังกะสีและสารอิเล็กโทรไลต์ที่เป็นแอมโมเนียมคลอไรด์ เซลล์ดังกล่าวเป็นต้นแบบของเซลล์แห้งในปัจจุบัน
เลอกล็องเชเสียชีวิตที่กรุงปารีส ในปี ค.ศ. 1882
ฌอร์ฌี เปาลู เลมัน

| ฌอร์ฌี เปาลู เลมัน |
| --- | --- |

เกิด:  (1939-08-26) 26 สิงหาคม ค.ศ. 1939 (85 ปี) รีโอเดจาเนโร บราซิล
พลเมือง: บราซิล สวิตเซอร์แลนด์
การศึกษา: มหาวิทยาลัยฮาร์วาร์ด
อาชีพ: นักธุรกิจ นักลงทุน นักธนาคารเพื่อการลงทุน
คู่สมรส: แต่งงานแล้ว
บุตร: 6 คน
ฌอร์ฌี เปาลู เลมัน (โปรตุเกส: Jorge Paulo Lemann; เกิดวันที่ 26 สิงหาคม ค.ศ. 1939) เป็นนักธุรกิจชาวบราซิลซึ่งมีสัญชาติสวิส ทำธุรกิจธนาคารเพื่อการลงทุนจนประสบความสำเร็จ มีมูลทรัพย์สินสุทธิมากถึง 24.6 พันล้านดอลลาร์สหรัฐในเดือนตุลาคม ค.ศ. 2019 ได้รับการจัดอันดับจากนิตยสาร ฟอบส์ ให้เป็นบุคคลที่ร่ำรวยที่สุดอันดับที่ 37 ของโลก
ซีโมนชาวไซรีน

ชายที่ทหารโรมันใช้ให้แบกไม้กางเขนของพระเยซู
| ซีโมนชาวไซรีน |
| --- | --- |
ภาพซีโมนชาวไซรีนในหน้าต่างกระจกสีที่โบสถ์นักบุญเปโตรใน Limours ประเทศฝรั่งเศส
นับถือ ใน: คริสตจักรตะวันออก, คอปติกออร์ทอดอกซ์, คอปติกคาทอลิก, อีสเทิร์นออร์ทอดอกซ์, ออเรียนทัลออร์ทอดอกซ์ และโรมันคาทอลิก
การประกาศเป็นนักบุญ: Pre-Congregation
สักการสถานหลัก: โบสถ์น้อยของซีโมนชาวไซรีน เมืองเยรูซาเล็ม
วันฉลอง: 27 กุมภาพันธ์ 1 ธันวาคม
สัญลักษณ์: ชายผู้แบกไม้กางเขนของพระเยซูก่อนการตรึงพระเยซูบนกางเขน
ซีโมนชาวไซรีน (อังกฤษ: Simon of Cyrene; ฮีบรู: שמעון‎, ฮีบรูมาตรฐาน Šimʿon, ฮีบรูไทบีเรียน Šimʿôn; กรีก: Σίμων Κυρηναῖος, Simōn Kyrēnaios) เป็นชายที่ถูกทหารชาวโรมันเกณฑ์ให้แบกไม้กางเขนของพระเยซูขณะที่พระเยซูถูกพาตัวไปตรึงกางเขน ตามที่บันทึกในพระวรสารสหทรรศน์ทั้ง 3 เล่ม:
เมื่อออกไปแล้วก็พบชาวไซรีนคนหนึ่งชื่อซีโมน จึงเกณฑ์ให้เขาแบกกางเขนของพระองค์ไป
ซีโมนยังเป็นบิดาของรูฟัสและอเล็กซานเดอร์
ซีโมนไม่ถูกกล่าวถึงในพระวรสารนักบุญยอห์น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซีโมนชาวไซรีน
ฌอร์ฌึ การ์ลุช ฟงเซกา

| ฌอร์ฌึ การ์ลุช ฟงเซกา |
| --- | --- |
ฟงเซกาในปี ค.ศ. 2019

ประธานาธิบดีกาบูเวร์ดี
ดำรงตำแหน่ง 9 กันยายน ค.ศ. 2011 – 9 พฤศจิกายน ค.ศ. 2021
นายกรัฐมนตรี: ฌูแซ มารีอา แนวึช อูลีซึช กูไรยา อี ซิลวา
ก่อนหน้า: เปดรู ปีรึช
ถัดไป: ฌูแซ มารีอา แนวึช
 
ข้อมูลส่วนบุคคล
เกิด: ฌอร์ฌึ การ์ลุช ดึ อัลไมดา ฟงเซกา  (1950-10-20) 20 ตุลาคม ค.ศ. 1950 (74 ปี) มิงแดลู กาบูเวร์ดีของโปรตุเกส (กาบูเวร์ดีปัจจุบัน)
พรรคการเมือง: ขบวนการเพื่อประชาธิปไตย
การเข้าร่วม พรรคการเมืองอื่น: Democratic Convergence Party
คู่สมรส: ลีฌียา ฟงเซกา (สมรส 1989)
ศิษย์เก่า: มหาวิทยาลัยลิสบอน
ลายมือชื่อ: 
เว็บไซต์: เว็บไซต์ทางการ

ฌอร์ฌึ การ์ลุช ดึ อัลไมดา ฟงเซกา (โปรตุเกส: Jorge Carlos de Almeida Fonseca; เกิด 20 ตุลาคม ค.ศ. 1950) เป็นนักการเมือง ทนายความ และศาสตราจารย์มหาวิทยาลัยชาวกาบูเวร์ดี ซึ่งดำรงตำแหน่งประธานาธิบดีกาบูเวร์ดีระหว่างปี 2011 ถึง 2021 และดำรงตำแหน่งรัฐมนตรีว่าการกระทรวงการต่างประเทศตั้งแต่ปี 1991 ถึง 1993 โดยได้รับการสนับสนุนจากขบวนการเพื่อประชาธิปไตย (MpD) ให้ดำรงตำแหน่งประธานาธิบดีในปี 2016 ต่อมาการเลือกตั้งในวันที่ 2 ตุลาคม ค.ศ. 2016 เขาได้รับเลือกอีกครั้งเป็นวาระที่ 2 ด้วยคะแนนเสียงร้อยละ 74.08
ฌอร์ฌึ เม็งดึช

| ฌอร์ฌึ เม็งดึช |
| --- | --- |
เม็งดึชใน พ.ศ. 2556
เกิด: ฌอร์ฌึ เปาลู อากุชตีญู เม็งดึช 7 มกราคม พ.ศ. 2509 (58 ปี) ลิสบอน โปรตุเกส
สัญชาติ: โปรตุเกส
อาชีพ: นายหน้าฟุตบอล
ปีปฏิบัติงาน: พ.ศ. 2539–ปัจจุบัน
นายจ้าง: แฌชตีฟูตึ
ฌอร์ฌึ เปาลู อากุชตีญู เม็งดึช (โปรตุเกส: Jorge Paulo Agostinho Mendes; เกิด 7 มกราคม พ.ศ. 2509) เป็นนายหน้าฟุตบอลชาวโปรตุเกส เขาจดทะเบียนกับสหพันธ์ฟุตบอลโปรตุเกส และเป็นเจ้าของบริษัทนายหน้าแฌชตีฟูตึ (GestiFute) ซึ่งก่อตั้งขึ้นใน พ.ศ. 2539 เม็งดึชเป็นหนึ่งในนายหน้าฟุตบอลที่ทรงอิทธิพลที่สุดในโลก โดยมีลูกค้าชื่อดังอย่างคริสเตียโน โรนัลโด, โชเซ มูรีนโย, ดาบิด เด เฆอา, ดิเอโก โกสตา, ฮาเมส โรดริเกซ และฌูเวา แฟลิกส์ เป็นต้น บ่อยครั้งมีผู้เรียกเขาว่า "ซูเปอร์เอเจินต์"
เม็งดึชได้รับรางวัล นายหน้ายอดเยี่ยมแห่งปี จากโกลบซอกเกอร์อะวอดส์หกปีติดต่อกัน ตั้งแต่ พ.ศ. 2553 ถึง พ.ศ. 2558
ฌอร์ฌ ด็องตง

| ฌอร์ฌ ฌัก ด็องตง Georges Jacques Danton |
| --- | --- |


กรรมาธิการความปลอดภัยส่วนรวม
ดำรงตำแหน่ง 6 เมษายน 1793 – 10 กรกฎาคม 1793
ประธานที่ประชุมใหญ่แห่งชาติ
ดำรงตำแหน่ง 25 กรกฎาคม 1793 – 8 สิงหาคม  1793
ก่อนหน้า: ฌ็อง บง แซ็ง-อ็องเดร
ถัดไป: มารี-ฌ็อง เอโร เดอ เซแชล
เลขาธิการที่ประชุมใหญ่แห่งชาติ
ดำรงตำแหน่ง 20 กันยายน 1792 – 5 เมษายน 1794
 
ข้อมูลส่วนบุคคล
เกิด: 26 ตุลาคม ค.ศ. 1759(1759-10-26) อาร์ซีซูว์โรบ ฝรั่งเศส
เสียชีวิต: 5 เมษายน ค.ศ. 1794(1794-04-05) (34 ปี) กรุงปารีส ฝรั่งเศส
ศาสนา: โรมันคาทอลิก
อาชีพ: นักกฎหมาย, นักการเมือง
ลายมือชื่อ: 

ฌอร์ฌ ฌัก ด็องตง (ฝรั่งเศส: Georges Jacques Danton) เป็นนักกฎหมายและนักเคลื่อนไหวคนสำคัญในช่วงต้นของการปฏิวัติฝรั่งเศส นักประวัติศาสตร์ได้อธิบายว่าเขาเป็น "หัวหอกที่โค่นล้มระบอบกษัตริย์ฝรั่งเศสและสถาปนาสาธารณรัฐฝรั่งเศสที่ 1"
ด็องตงมีเข้ามีส่วนร่วมครั้งแรกในการปฏิวัติในฐานะประธานสโมสรกอร์เดลีเย (Cordeliers) หนึ่งในสมาคมสำคัญในช่วงต้นการปฏิวัติ สมาคมนี้เป็นศูนย์รวมของหลักนิยมที่ว่าฝรั่งเศสควรเป็นประเทศของประชาชนภายใต้อำนาจอธิปไตยของปวงชน พวกเขาเป็นกลุ่มคนแรก ๆ ที่ออกมากล่าวโจมตีราชสำนักว่าทำตัวเป็นศัตรูต่อหลักเสรีภาพ และยังป่าวประกาศถึงความจำเป็นในการเคลื่อนไหวครั้งใหญ่
ในช่วงสมัยแห่งความน่าสะพรึงกลัว เขาในฐานะเลขานุการที่ประชุมใหญ่แห่งชาติที่ประชุมใหญ่แห่งชาติ พยายามผลักดันให้ฝรั่งเศสรักษาสันติภาพกับบรรดาต่างชาติ แต่ท้ายที่สุด ที่ประชุมใหญ่ก็ประกาศสงครามกับมหาอำนาจยุโรปอย่างอังกฤษ สเปน และโปรตุเกส ด็องตงหันไปร่วมมือกับนักหนังสือพิมพ์คนหนึ่ง ลงบทความในหนังสือพิมพ์ชื่อ  Le Vieux Cordelier ซึ่งเรียกร้องให้ยุติสมัยแห่งความน่าสะพรึงกลัวและยุติการกีดกันศาสนาคริสต์ รวมถึงวิพากษ์วิจารณ์คณะกรรมาธิการความปลอดภัยฯ การกระทำนี้ทำให้เขาขัดแย้งกับคณะกรรมาธิการความปลอดภัยฯซึ่งมักซีมีเลียง รอแบ็สปีแยร์ กุมอำนาจอยู่ ส่งผลให้เริ่มมีการขุดคุ้ยหาความผิดของเขา
ด็องตงถูกฟ้องร้องในข้อหาทุจริตรับผลประโยชน์ในช่วงที่เขาเรืองอำนาจ เขาถูกเพื่อนร่วมงานของเขาให้การถึงความอู้ฟู่ในช่วงต้นของการปฏิวัติ รวมไปถึงทรัพย์สินอันไม่สามารถอธิบายที่มา แต่หลักฐานที่นำมาแสดงกลับค่อนข้างคลุมเครือและไม่ปะติดปะต่อ ตัวของด็องตงแม้ถูกฟ้องร้องแต่ก็ไม่หลบหนีและยังคงปฏิบัติหน้าที่ในฐานะเลขาธิการที่ประชุมใหญ่แห่งชาติ ในที่สุดด็องตงก็ถูกเข้าจับกุมอย่างฉับพลันในวันที่ 30 มีนาคม 1794 โดยไม่ได้รับโอกาสได้แก้ต่างต่อที่ประชุมใหญ่ เขาถูกกล่าวหาว่าสมคบกับดยุกแห่งออร์เลอ็อง ทุจริตฉ้อฉล และโกงกินเงินของบริษัทอินเดียตะวันออก ศาลปฏิวัติทำการพิพากษาว่าเขามีความผิดจริงและให้ประหารเขาด้วยกิโยตีน
ตัวตนของด็องตงเป็นที่ถกเถียงกันในหมู่นักประวัติศาสตร์รุ่นหลัง นักประวัติศาสตร์อย่างตีแยร์และมีแนได้ยกย่องด็องตงให้เป็นนักปฏิวัติผู้ยิ่งใหญ่ เปี่ยมด้วยปัญญาและความอดทนอดกลั้นต่อการใช้ความรุนแรง ในขณะที่ลามาร์ตีนมองว่าด็องตงเป็นบุรุษไร้เกียรติ ไร้หลักการและจรรยา คอยเสาะแสวงหาแต่อำนาจในยุคปฏิวัติ
ซีเดา

ซิดเนย์ ดุส ซังตุส ฌูนีโอร์ (โปรตุเกส: Sidnei dos Santos Júnior; 9 กรกฎาคม ค.ศ. 1982 —) หรือที่รู้จักกันในชื่อ ซีเดา (Sidão) เป็นนักวอลเลย์บอลชายชาวบราซิล เขาเล่นตำแหน่งตัวบล็อกกลางให้กับสโมสรเซซีเซาเปาลูในประเทศบราซิล
เกียรติประวัติ > บุคคล

วอลเลย์บอลชิงแชมป์อเมริกาใต้ 2013 "ตัวบล็อกยอดเยี่ยม"
วอลเลย์บอลชิงแชมป์อเมริกาใต้ 2013 "ผู้เล่นทรงคุณค่า"
แหล่งข้อมูลอื่น

LegaVolley - Scheda su Sidnei dos Santos
FIVB - Scheda su Sidnei dos Santos (อังกฤษ)
ซิก้า อี โอส คามาเลโอเอส

| ซิก้า อี โอส คามาเลโอเอส |
| --- | --- |
ประเภท: วัยรุ่น ดนตรี
สร้างโดย: อารี นิโคโลซี
กำกับโดย: อารี นิโคโลซี
เสียงของ: นันดา เปรินี ร็อบสัน คุโมเด เมลิซา การ์ซิอา พริซิลา ฟรังโก เฟลิเป ซาเวียร์ เอดูอาร์โด จาร์ดิม ฟาบิโอ ลูซินโด โซนียา เปเรซ เรเชล ริปานี ราเกล มารินโญ่ เฟรด เบนูซ
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนฤดูกาล: 2
จำนวนตอน: 26
การผลิต
ผู้อำนวยการผลิต: ซิลวีย ปราโด เซอร์จิโอ โลเปส
ผู้อำนวยการสร้าง: ซิลวีย ปราโด
ความยาวตอน: 11 นาที
บริษัทผู้ผลิต: ซีเนม่า อานิมาโดเรส ทีวี บราซิล
ออกอากาศ
เครือข่าย: ทีวี บราซิล
ออกอากาศ: 21 เมษายน ค.ศ. 2014 – 31 มกราคม ค.ศ. 2017
ซิก้า อี โอส คามาเลโอเอส (โปรตุเกส: Zica e os Camaleões) เป็นการ์ตูนทีวีแอนิเมชันของประเทศบราซิล ออกอากาศทางช่องทีวี บราซิล สร้างโดย อารี นิโคโลซี ฉายตอนแรกเมื่อวันที่ 21 เมษายน ค.ศ. 2014 ถึงวันที่ 31 มกราคม ค.ศ. 2017
ตัวละครและเสียงพากย์

เฟลิเป ซาเวียร์ รับบท กาโก (Caco)
เอดูอาร์โด จาร์ดิม รับบท เซ (Zé) และ อัลเฟรโด (Alfredo)
นันดา เปรินี รับบท ซิก้า (Zica)
เมลิซา การ์ซิอา รับบท สเตฟานี (Stephanie)
พริซิลา ฟรังโก รับบท กาบี (Gaby)
ร็อบสัน คุโมเด รับบท กุ้ย (Gui)
ราเกล มารินโญ่ รับบท ไดอาเน (Daiane)
เรนาตา คาลมอน รับบท นาดียา (Nádia)
เรเชล ริปานี รับบท วิร์จินีย (Virgínia)
ฟาบิโอ ลูซินโด รับบท บรูโน (Bruno)
ยูรี เชสแมน รับบท บ็อบ (Bob)
โซนียา เปเรซ รับบท โปรเฟสโซรา ทานีย (Professora Tânia)
การออกอากาศ

การ์ตูนฉายรอบปฐมทัศน์เมื่อวันที่ 21 เมษายน ค.ศ. 2014 ในช่องทีวี บราซิล กับ 13 ตอน ฤดูกาลที่ 2 ฉายรอบปฐมทัศน์เมื่อวันที่ 17 มกราคม ค.ศ. 2017
แหล่งข้อมูลอื่น

เว็บไซต์ทางการ (ในภาษาโปรตุเกสแบบบราซิล)
ซิก้า อี โอส คามาเลโอเอส ที่ทีวี บราซิล (ในภาษาโปรตุเกสแบบบราซิล)
ซิก้า อี โอส คามาเลโอเอส ที่อินเทอร์เน็ตมูวีเดตาเบส
ซิก้า อี โอส คามาเลโอเอส ที่เดอะทีวีดีบี
ฌอร์ฌ เลอแม็ทร์

| ฌอร์ฌ เลอแม็ทร์ |
| --- | --- |
เกิด: 17 กรกฎาคม ค.ศ. 1894(1894-07-17) ชาร์เลอรัว ประเทศเบลเยียม
เสียชีวิต: 20 มิถุนายน ค.ศ. 1966(1966-06-20) (71 ปี) เลอเฟิน ประเทศเบลเยียม
สัญชาติ: เบลเยียม
มีชื่อเสียงจาก: บิกแบง
อาชีพทางวิทยาศาสตร์
สาขา: จักรวาลวิทยา, ฟิสิกส์ดาราศาสตร์
สถาบันที่ทำงาน: มหาวิทยาลัยแคทอลิกแห่งเลอเฟิน
 
มงแซเญอร์ฌอร์ฌ อ็องรี โฌแซ็ฟ เอดัวร์ เลอแม็ทร์ (ฝรั่งเศส: Monseigneur Georges Henri Joseph Édouard Lemaître; 17 กรกฎาคม ค.ศ. 1894 - 20 มิถุนายน ค.ศ. 1966) เป็นบาทหลวงโรมันคาทอลิกชาวเบลเยียม มีสมณศักดิ์เป็นเพรเลต และเป็นศาสตราจารย์ด้านฟิสิกส์และดาราศาสตร์ที่มหาวิทยาลัยคาทอลิกเลอเฟิน บางครั้งเรียกโดยย่อด้วยชื่อตำแหน่งว่า "คุณพ่อ" (Abbé) หรือ "พระคุณเจ้า" (Monseigneur)
เลอแม็ทร์ได้นำเสนอแนวคิดเกี่ยวกับต้นกำเนิดของจักรวาล ซึ่งต่อมากลายมาเป็นทฤษฎีบิกแบง เขาเรียกทฤษฎีของเขาว่า "สมมุติฐานว่าด้วยอะตอมแรกเริ่ม"
แหล่งข้อมูลอื่น

'A Day Without Yesterday': Georges Lemaître & the Big Bang เก็บถาวร 2007-07-06 ที่ เวย์แบ็กแมชชีน
Biography: The Day Without Yesterday: Lemaître, Einstein and the Birth of Modern Cosmology.
Dec, 1932 บทความกลศาสตร์สมัยใหม่ อธิบายถึงทฤษฎีบิกแบงของคุณพ่อฌอร์ฌ เลอแม็ทร์ นักคณิตศาสตร์ชาวเบลเยียม เก็บถาวร 2011-08-31 ที่ เวย์แบ็กแมชชีน
ซาดากรูเซย์รูโวเลย์

ซาดากรูเซย์รูโวเลย์ (โปรตุเกส: Sada Cruzeiro Vôlei) เป็นสโมสรวอลเลย์บอลอาชีพในเบโลโอรีซอนชี รัฐมีนัสเชไรส์ โดยทีมนี้เข้าแข่งขันในบราซิลเลียนซูเปอร์ลีกา และเป็นแชมป์ในฤดูกาล2011–12, 2013–14 และ 2014–15. ในการแข่งขันชิงแชมป์อเมริกาใต้ทีมได้แชมป์ในปีค.ศ. 2012, 2014 และ 2016
ประวัติ

ซาดากรูเซย์รู ก่อตั้งขึ้นในปี ค.ศ. 2006 โดย กรูโปซาดา ซึ่งเริ่มแรกในเมืองเบชิง รัฐมีนัชเจไรช์ และเมื่อเวลาผ่านไป ทีมงานได้กลายเป็นหนึ่งในโครงการกีฬาที่ประสบความสำเร็จมากที่สุดในช่วงไม่กี่ปีที่ผ่านมา
การเติบโตของทีมเริ่มขึ้นในปี ค.ศ. 2009 ด้วยการรวมกิจการกับ กรูเซย์รูเอสปอร์เตกลูบี ทำให้มีฐานแฟนๆ ประมาณเกือบเก้าล้านคน ด้วยพลังของฝูงชนและนักกีฬาที่ยอดเยี่ยม ในช่วงหลายปีที่ผ่านมา ทีมได้เป็น "แชมป์ของทุกการแข่งขัน" ทั้งเป็นแชมป์ บราซิลเลียนซูเปอร์ลีกา 7 สมัย, แชมป์ มีนัสเชไรส์ 13 สมัย บราซิลเลียนซูเปอร์คัพ 4 สมัย, แชมป์ บราซิลคัพ 6 สมัย, แชมป์ สโมสรชิงแชมป์อเมริกาใต้ 8 สมัย นอกเหนือนี้ทีมยังเป็นแชมป์ วอลเลย์บอลชายชิงแชมป์สโมสรโลก ด้วยชัยชนะในปี 2013, 2015, 2016 และ 2021
ผลลัพธ์ที่ยอดเยี่ยมในสนามเป็นผลมาจากการจัดการทีมที่ดี กับการมีผู้เชี่ยวชาญที่มีความสามารถ และการดูแลรักษาในช่วงไม่กี่ปีที่ผ่านมา ของผู้เล่นที่ยึดถือคุณค่าของสโมสร อย่างไรก็ตาม ไม่ใช่แค่กับนักกีฬาอาชีพของ ซาดากรูเซย์รู เท่านั้นที่สร้างแชมป์ เป็นประวัติศาสตร์ให้แก่สโมสร สโมสรยังวางพื้นฐานของวอลเลย์บอลโปรแกรมกีฬาและสื่อโซเชียล ปัจจุบันมีเด็กและเยาวชนประมาณ 2,000 คน ได้เรียนฟรีที่โรงเรียนฝึกวอลเลย์บอล เพื่อเรียนรู้ค่านิยมที่สำคัญ และสัมผัสประสบการณ์การเป็นพลเมืองผ่านกีฬา
รายชื่อ

| รายชื่อผู้เล่นในฤดูกาล 2021-22> No. | รายชื่อผู้เล่นในฤดูกาล 2021-22> ชื่อ | รายชื่อผู้เล่นในฤดูกาล 2021-22> วันเกิด | รายชื่อผู้เล่นในฤดูกาล 2021-22> ตำแหน่ง | รายชื่อผู้เล่นในฤดูกาล 2021-22>  | รายชื่อผู้เล่นในฤดูกาล 2021-22>  |
| --- | --- | --- | --- | --- | --- |
| 1 |  เวลินตัน ออปปิงคอสกี |  (2000-03-28) 28 มีนาคม ค.ศ. 2000 (24 ปี) | ตัวตบตรงข้ามหัวเสา |  |  |
| 3 |  ลูคัส โปรเวนซาโน่ เดอ ดีส |  (1987-01-26) 26 มกราคม ค.ศ. 1987 (37 ปี) | ตัวรับอิสระ |  |  |
| 4 |  โอตาวิโอ ปินโต |  (1991-02-27) 27 กุมภาพันธ์ ค.ศ. 1991 (33 ปี) | ตัวบล็อกกลาง |  |  |
| 5 |  ลูคัส โลห์ |  (1991-01-18) 18 มกราคม ค.ศ. 1991 (33 ปี) | ตัวตบหัวเสา |  |  |
| 7 |  ไมกอน เฟรนซา |  (2004-04-27) 27 เมษายน ค.ศ. 2004 (20 ปี) | ตัวตบหัวเสา |  |  |
| 8 |  วัลเลซ เด ซูซ่า  |  (1987-06-26) 26 มิถุนายน ค.ศ. 1987 (37 ปี) | ตัวตบตรงข้ามหัวเสา |  |  |
| 10 |  กลีเดนิลสัน โซซา |  (1998-06-09) 9 มิถุนายน ค.ศ. 1998 (26 ปี) | ตัวบล็อกกลาง |  |  |
| 11 |  โรดริโก เลเอา |  (1996-06-05) 5 มิถุนายน ค.ศ. 1996 (28 ปี) | ตัวตบหัวเสา |  |  |
| 12 |  อิซัค ซังตูช |  (1990-12-13) 13 ธันวาคม ค.ศ. 1990 (33 ปี) | ตัวบล็อกกลาง |  |  |
| 14 |  เฟร์นันโด เครลิง |  (1996-01-13) 13 มกราคม ค.ศ. 1996 (28 ปี) | ตัวเซ็ต |  |  |
| 16 |  ลูคัส บาวเออร์ |  (1999-10-20) 20 ตุลาคม ค.ศ. 1999 (25 ปี) | ตัวรับอิสระ |  |  |
| 17 |  แฮนดริกกี แฮสลีย์ |  (1999-02-11) 11 กุมภาพันธ์ ค.ศ. 1999 (25 ปี) | ตัวเซ็ต |  |  |
| 18 |  มาเทียส โปรเวงซี |  (2001-03-26) 26 มีนาคม ค.ศ. 2001 (23 ปี) | ตัวตบหัวเสา |  |  |
| 19 |  มิเกล แองเกล โลเปซ คาสโตร |  (1997-03-25) 25 มีนาคม ค.ศ. 1997 (27 ปี) | ตัวตบหัวเสา |  |  |
| 20 |  ปีเอโตร ซังตูช |  (2001-06-18) 18 มิถุนายน ค.ศ. 2001 (23 ปี) | ตัวบล็อกกลาง |  |  |
| 21 |  มอยเซส โซซา |  (2002-12-16) 16 ธันวาคม ค.ศ. 2002 (21 ปี) | ตัวเซ็ต |  |  |
| 22 |  การ์ลอส คาสโตร |  (2004-02-27) 27 กุมภาพันธ์ ค.ศ. 2004 (20 ปี) | ตัวตบหัวเสา |  |  |
เกียรติประวัติ

ชิงแชมป์สโมสรโลก
ชิงแชมป์สโมสรอเมริกาใต้
บราซิลเลียนซูเปอร์ลีกา
วอลเลย์บอลบราซิลคัพ
บราซิลเลียนซูเปอร์คัพ
วอลเลย์บอลชิงแชมป์รัฐมีนัสเชไรส์
โกปาซังกาตารีนา
ตาซาซีดาเดวีตอรีอา
โกปาเบงตู
UC Irvine International Volleyball Tournament
แหล่งข้อมูลอื่น

เว็บไซต์ทางการ